n_a
Language: Swahili | Genre: Creative_writing

Siku hiyo mama aliamka akiwa na furaha. Alituambia tule kwanza
  staftahi alafu atatuambia sababu ya furaha. Tulikunywa chai haraka
  haraka ndio tupate kusikia habari hizo. Tulifanya kazi zetu za nyumba
  mama akiwa anafua nguo. Tulingoja mama amalize kufua kwa hamu na
  ghamu. Mama alipomaliza alianza," Chanzo kuu kuwaita hapa ni kwa
  sababu nina habari njema. Habari hizo ni kuhusu baba yenu aliyeenda
  Dubai kazi. Alipiga simu asubuhi hii kunijulisha kuwa anakuja Kenya
  kesho. Kwa hivyo kesho asubuhi tutaenda kumchukua kwenye uwanja wa
  ndege”. Sote tuliruka juu na kushangilia.

  Asubuhi ilipofika tuliamka mapema twende kwenye uwanja wa ndege. Mama
  alitayarisha staftahi. Tuliinywa haraka haraka. Tulifunga mlango na
  kuondoka. Tulipofiko kwenye uwanja wa ndege tulipata kuwa baba
  hajafika bado. Tulimgojea sana. Punde si punde tulisikia “ndege kutoka
  Dubai imefika”. Tulikimbia mahali pa kungojea. Watu walishuka,mwisho
  tulimuona baba yetu. Tulikimbia kumsaidia kubeba mizigo yake.
  Tulipanda gari mpaka nyumbani.

  Tulipofika nyumbani tulimuuliza kama ametuletea zawadi. Akatuambia
  kuwa ametuletea lakini kwanza tumuonyeshe matokeo yetu ya mtihani wa
  kufunga shule. Mimi nilimuonyesha akaniambia ni jaribu nipate alama
  mia nne hamsini.

  Baba alichomoa zawadi moja baada ya ingine. Baba aliniletea vitabu vya
  insha ili ni faulu insha. Pia aliniletea baiskeli Alimletea ndugu
  yangu baiskeli pia. Pia aliniletea simu na tarakilishi. Tulifurahi
  sana. Baba alitueleza kuhusu Dubai aliniahidi pia atatupeleka Dubai
  tukifunga shule. Siku hiyo nilifurahi sana nilicheza na baiskeli yangu
  mpya.